Document ID: 31997R0613

KOMISSION ASETUS (EY) N:o 613/97,
annettu 8 päivänä huhtikuuta 1997,
neuvoston asetuksen (EY) N:o 3072/95 yksityiskohtaisista säännöistä koskien edellytyksiä riisintuottajien tukijärjestelmän korvausmaksujen myöntämiselle
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 (1) ja erityisesti sen 8, 21 artiklan ja 25 artiklan 5 kohdan,
sekä katsoo, että
asetuksessa (EY) N:o 3072/95 säädetään, että yhteisön riisintuottajat voivat hakea korvausta tietyin edellytyksin; olisi vahvistettava tämän järjestelmän soveltamista koskevat yksityiskohtaiset säännöt, sanotun kuitenkaan rajoittamatta tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetun neuvoston asetuksen (ETY) N:o 3508/92 (2), sellaisena kuin se on viimeksi muutettuna asetuksella (EY) N:o 2466/96 (3), sekä tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä 23 päivänä joulukuuta 1992 annetun komission asetuksen (ETY) N:o 3887/92 (4), sellaisena kuin se on viimeksi muutettuna asetuksella (EY) N:o 2015/95 (5), säännöksiä,
Ranskan Guayanan ja Portugalin osalta olisi säädettävä erityistoimenpiteitä eri kylvöjen huomioon ottamiseksi,
asetukseen (ETY) N:o 3508/92 ei sisälly riisialan pinta-alatukien hakemusten jättämisen määräpäivää koskevia erityisiä sääntöjä; tämän vuoksi on syytä vahvistaa määräpäivät väliaikaisesti markkinointivuodeksi 1997/1998,
komission on saatava käyttöönsä riittävän ajoissa sovellettavien alennusten laajuuden vahvistamiseen tarvittavat tilastotiedot; jäsenvaltiot saavat kyseiset tiedot tuottajien esittämistä tukihakemuksista; tämän vuoksi olisi säädettävä säännöllisestä ja vakioidusta ilmoitusmenettelystä, jonka mukaan jäsenvaltiot toimittavat komissiolle vaadittavat tiedot; olisi säädettävä, että mahdolliset korvausmaksun alennukset vahvistetaan jäsenvaltioiden toimittamien tietojen perusteella,
on tarpeen antaa jäsenvaltioille mahdollisuus korjata ilmoituksiaan sen varmistamiseksi, että komission vahvistamat alennukset vastaavat todellista tilannetta; lisäksi olisi säädettävä, että komissio mukauttaa tarvittaessa alun perin vahvistetut alennukset jäsenvaltioiden toimittamien korjausten perusteella; oikeusvarmuuden huomioon ottamiseksi olisi kuitenkin asetettava aikaraja tämän korjausmenettelyn soveltamiselle,
järjestelmän toiminnalle on ominaista, että komissiolle annettuun ilmoitukseen kuulumattomat pinta-alat eivät oikeuta korvausmaksuun, ja
viljan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Tässä asetuksessa vahvistetaan asetuksen (EY) N:o 3072/95 6 artiklassa säädettyjen korvausmaksujen soveltamista koskevat yksityiskohtaiset säännöt, sanotun kuitenkaan rajoittamatta asetuksessa (ETY) N:o 3508/92 ja (ETY) N:o 3887/92 säädetyn yhdennetyn hallinto- ja valvontajärjestelmän osana vahvistettujen säännösten soveltamista.
2 artikla
Ainoastaan yksi asetuksen (EY) N:o 3072/95 mukainen korvausmaksuhakemus voidaan tehdä yhdestä viljelypalstasta eikä sen osalta voida hakea muuta tukea.
Ranskan Guayanassa korvausmaksu myönnetään lisäksi kummankin jakson osalta keskimääräisen kylvetyn viljelyalan perusteella.
3 artikla
Korvausmaksu myönnetään viljelyaloille:
- jotka ovat kokonaan käytössä, joilla on suoritettu kaikki tavanomaiset viljelytoimet ja joilla riisi on kukintavaiheessa,
- joista on vähintään 0,3 hehtaarin osalta tehty hakemus ja joilla kaikki viljelypalstat ylittävät jäsenvaltion vahvistaman vähimmäiskoon.
4 artikla
1. Korvauksen saamiseksi viljelyala on kylvettävä viimeistään kyseistä satokautta edeltävänä 31 päivänä toukokuuta lukuun ottamatta Portugalia, jossa viimeinen kylvöpäivä on 30 päivä kesäkuuta.
Ranskan Guayanassa viljelyalat on kylvettävä kunkin jakson osalta viimeistään kyseistä satokautta edeltävänä 31 päivänä joulukuuta ja 30 päivänä kesäkuuta. Ranska suorittaa joulukuun jaksolla kylvettyjen viljelyalojen tehokkaan tarkastuksen.
2. Markkinointivuonna 1997/1998 1 kohdassa tarkoitetut päivämäärät lisätään määräaikoihin, joita tarkoitetaan:
- asetuksen (ETY) N:o 3508/92 6 artiklan 2 kohdassa ja 4 kohdassa,
- asetuksen (ETY) N:o 3887/92 4 artiklan 2 kohdan a alakohdassa.
5 artikla
Korvausmaksuhakemuksessa on oltava asetuksen (ETY) N:o 3887/92 4 artiklan 1 ja 2 kohdan vaatimusten lisäksi maininta kylvetystä lajikkeesta.
6 artikla
1. Jäsenvaltioiden on ilmoitettava komissiolle viimeistään 15 päivänä syyskuuta liitteessä olevassa taulukossa mainitut tiedot jokaisen perusalan osalta.
Asetuksen (EY) N:o 3072/95 6 artiklan 5 kohdassa säädettyjen mahdollisten alennusten laajuus vahvistetaan kyseisen säännöksen mukaisesti ennen 16 päivää lokakuuta edellä mainittujen ilmoitusten perusteella tarkistusten jälkeen.
2. Jäsenvaltiot voivat korjata 1 kohdassa tarkoitettuja ilmoituksia 15 päivän syyskuuta jälkeen sillä edellytyksellä, että ilmoitukset korjauksista toimitetaan komissiolle tätä päivää seuraavan neljän kuukauden aikana. Viimeistään tämän neljän kuukauden jakson lopussa komissio arvioi tarvittaessa uudelleen korjattujen ja tarkistettujen tietojen perusteella asetuksen (EY) N:o 3072/95 22 artiklassa säädettyä menettelyä noudattaen kyseisen asetuksen 6 artiklan 5 kohtaa soveltaen käyttöön otettujen alennusten laajuuden.
Kyseiset jäsenvaltiot ottavat käyttöön muutetut alennukset tapauksen mukaan maksamalla kyseisille tuottajille alkuperäisen ja muutettua alennusta soveltaen saadun korvausmaksun välisen eron tai takaisinperimällä sen tuottajilta. Takaisinperintä tehdään asetuksen (ETY) N:o 3887/92 14 artiklan mukaisesti.
Jos jäsenvaltion korjausilmoituksen perusteella on maksettava lisää korvausmaksua, tämä maksu on suoritettava ennen seuraavaa 31 päivää maaliskuuta.
3. Korvausmaksuja maksetaan ainoastaan riisin viljelyyn käytettävistä aloista, jotka jäsenvaltio on ottanut huomioon 1 kohdassa tarkoitetussa ilmoituksessa, mukaan lukien 2 kohdassa tarkoitetut korjaukset.
4. Jäsenvaltioiden on ilmoitettava kunkin markkinointivuoden alkua seuraavana 15 päivänä maaliskuuta tai, jos on tehty korjauksia, 15 päivänä toukokuuta ne viljelyalat, joista on maksettu korvausmaksua.
7 artikla
Jäsenvaltioiden on ilmoitettava toimenpiteet komissiolle ennen 1 päivää toukokuuta 1997 tämän asetuksen soveltamiseksi.
8 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä huhtikuuta 1997.

Labels: 4
17
19
5
6